**Javaslat a következő idény műsortervéhez**

Ha választanom kellene Tamási Áron darabjai közül, én a Hegyi patak című művét ajánlanám a következő évadra. Ha csak a történetét ismerném, és nem tudnám, hogy ki írta ezt a darabot, akkor is kitalálnám, hogy ez Tamásié, hiszen tündéri realizmusa ebben a darabban éppúgy megjelenik, mint oly sok más művében. Ez a tündéri realizmus pedig úgy kell a mai nézőknek, mint egy falat kenyér az éhezőknek. Frissesség, csoda, lélekábrázolás és mély gondolatok; erre van szüksége a modern városi embernek.

A történet egyszerű környezete, amelyet oly jól ismert a szerző, otthonos, hétköznapi világot teremt a színpadon. Már ez garantálja a mű sikerét. A mű egy székelyföldi faluban játszódik, a fő színtere az erdei munkások (Ciprián, Fülöp, Lázár, Tiri Dorót) kunyhója. Megtudjuk, hogy Fülöp titokban elvett egy lányt (Ankát). Egy alakommal Anka látogatta meg szerelmét, és elárulja neki hogy gyermeket vár. Ezután kiderül, hogy Lázár is próbált udvarolni Ankának, de mivel az érzés nem volt kölcsönös, ez a szerelmi szál csak a hegyi munkások magányára utal. Több látogató is érkezett a kunyhóba: a vándordoktor (Vikáros) és az ő felesége (Linka), ám a doktor többször is összetűzésbe keveredik Cipriánnal, a volt szerzetesrendbeli munkással. A következő két vendég Anka és az édesapja, Gidró, akik a két fiatal jövőjét jöttek megbeszélni Cipriánnal, Fülöp fivérével. Ám Ciprián nem akarja, hogy öccse megházasodjon, mert szerinte a testiség bűn, és igazából minden Istenben lakik, akit szerethetünk. A következő színtér Gidró háza, ahová mindenkit meghívtak. Ciprián és Vikáros tovább vitatkozik, ám egyszer csak Anka rosszul lesz. Kiderül, hogy már kilenc hónapos terhes. Ekkor Fülöp végre őszintén kiáll Cipriánnal szemben a szerelmükért, amiért később ki is tagadja bátyja. Tiri bevallja Cipriánnak, hogy ő volt az egyik tanú az esküvőn, a másik pedig Lázár volt. Anka megint rosszul lesz, de előtte kiderül, hogy elköltözött otthonról. Amikor ezt bevallja a volt szerzetesnek, akkor rosszul lesz, Linka ágyba fekteti, és Anka elkezd vajúdni. Vikáros meglátogatja Cipriánt, ám ott rosszul lesz, és az egykori szerzetes elküldi Tirit az orvosságért és Linkáért, ám ő nem tud jönni, hiszen a vajúdó Anka mellett van. Vikáros sajnálatos módon meghal, ezután kiderül, hogy Ankának ikrei lesznek. Végül egy fiú és egy lány születik.

Szerintem Tamási ezzel a színdarabjával is örökérvényű darabokat alkotott. Bölcsesség, élet és halál kérdései jelennek meg ebben a műben. A lélekábrázolás az emberi tévutak mellett megmutatja a helyes irányt is. A szerelem, a házasság és az ebből fakadó titokzatos csoda, az élet a legfőbb érték ebben a műben. A legnagyobb igazság nem a természettudományban és nem az elvont vallásosságban van, hanem az igazi megvalósult szeretetben. Férfi és nő tiszta kapcsolatában, és a gyermekáldásban kell meglátnia mindenkinek a jövőt! Soha olyan fontos nem volt még ez az üzenetet, mint a 21. század elején. Ezt kell eljuttatni az emberekhez, a nézőkhöz, ezért ajánlom, hogy ezt a darabot a Nemzeti Színház a következő évadban műsorra tűzze.

Budapest, 2022. 05. 01.

Tisztelettel: Hermann Fanni